**Ahoj,**

ďakujeme, že s nami podporuješ mladých aj mimo triedy. Posielame ti hotový text, ktorý môžeš poslať rodičom cez EduPage. Stačí ho skopírovať alebo si ho upraviť podľa potreby.
Vieme, že mnohí žiaci potrebujú pri rozhodovaní aj podporu z domu. Tento oznam môže byť práve tým impulzom, ktorý ich nakopne.

Ďakujeme, že si v tom s nami a že dávaš mladým šancu rásť 💛

\_\_\_\_\_\_\_\_\_\_\_

**Tím DofE Slovensko**

DAJTE SVOJMU DIEŤAŤU SKUTOČNÉ ZÁŽITKY.
PRIHLÁSTE HO DO PROGRAMU DOFE

Milí rodičia, vo svete plnom obrazoviek je čoraz ťažšie nájsť niečo, čo mladému človeku prinesie skutočné zážitky. Program DofE – Medzinárodná cena vojvodu z Edinburghu – to mení. Učí deti objaviť, čo ich baví, rozvíjať sa a budovať odolnosť bez scrollovania.

DofE preukázateľne zlepšuje duševné zdravie, samostatnosť aj zapojenie do komunity.

Ak sa vaše dieťa venuje športu, hrá na hudobný nástroj či sa učí jazyk, je už na polceste k DofE. Program tieto aktivity prepája s dobrovoľníctvom a tímovou expedíciou. Vaše dieťa pritom podporuje vyškolený mentor a cieľom je medzinárodný certifikát, ktorý pomáha pri prijímačkách aj v CV.

### Čo DofE prináša:✅ rozvíja sebadôveru, vytrvalosť a samostatnosť✅ učí narábať s časom a byť viac offline✅ prináša priateľstvá a skutočné zážitky✅ spája výhody viacerých krúžkov v jednom

💬 *„DofE mi ukázalo, že aj malý krok každý týždeň vedie k veľkej zmene. Naučila som sa organizovať si čas, veriť si a robiť veci, ktoré som predtým odkladala.“*

— Ema, absolventka DofE

🕒 Prihlásiť sa je možné do 15. októbra 2025 (ideálne do konca septembra).
📍 Stačí, ak vaše dieťa osloví DofE koordinátora na našej škole – [MENO KOORDINÁTORA]
ℹ️ Viac na: [**www.dofe.sk**](https://www.dofe.sk)